CELEX: 32020R1398
Language: hu
Date: 2020-10-05 00:00:00
Title: A Bizottság (EU) 2020/1398 végrehajtási rendelete (2020. október 5.) a Saccharomyces cerevisiae CBS 493.94 lovak takarmány-adalékanyagaként történő engedélyezésének megújításáról (az engedély jogosultja: All-Technology Ireland Ltd.) és a 886/2009/EK rendelet hatályon kívül helyezéséről (EGT-vonatkozású szöveg)

6.10.2020   
               
               
                  HU
               
               
                  Az Európai Unió Hivatalos Lapja
               
               
                  L 324/26
               
            
         A BIZOTTSÁG (EU) 2020/1398 VÉGREHAJTÁSI RENDELETE
         (2020. október 5.)
         a Saccharomyces cerevisiae CBS 493.94 lovak takarmány-adalékanyagaként történő engedélyezésének megújításáról (az engedély jogosultja: All-Technology Ireland Ltd.) és a 886/2009/EK rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.
                  
               
                     (2)
                  
                  
                     A Saccharomyces cerevisiae CBS 493.94 készítmény lovak takarmány-adalékanyagaként történő felhasználását a 886/2009/EK bizottsági rendelet (2) engedélyezte 10 évre.
                  
               
                     (3)
                  
                  
                     Az 1831/2003/EK rendelet 14. cikke (1) bekezdésének megfelelően az említett engedély jogosultja kérelmet nyújtott be a Saccharomyces cerevisiae CBS 493.94 lovak takarmány-adalékanyagaként történő engedélyezésének megújítása iránt, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2019. november 12-i véleményében (3) arra a következtetésre jutott, hogy a Saccharomyces cerevisiae CBS 493.94 az engedélyezett felhasználási feltételek mellett nincs káros hatással sem az állatok, sem a fogyasztók egészségére, sem pedig a környezetre. Megállapította továbbá, hogy az adalékanyagot enyhén szemirritálónak és potenciális bőr- és légzőszervi szenzibilizálónak kell tekinteni. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. Mivel a Hatóság nem tudott következtetést levonni a javasolt új minimális dózisra vonatkozóan, a korábbi dózisokat kell fenntartani.
                  
               
                     (5)
                  
                  
                     A Saccharomyces cerevisiae CBS 493.94 vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.
                  
               
                     (6)
                  
                  
                     A Saccharomyces cerevisiae CBS 493.94 takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében a 886/2009/EK rendeletet hatályon kívül kell helyezni.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó adalékanyagra megadott engedély a mellékletben meghatározott feltételek mellett megújításra kerül.
         
         
            2. cikk
            A 886/2009/EK rendelet hatályát veszti.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság 886/2009/EK rendelete (2009. szeptember 25.) a Saccharomyces cerevisiae CBS 493.94 takarmány-adalékanyagként lovak esetében történő felhasználásának engedélyezéséről (az engedély jogosultja: Alltech France) (HL L 254., 2009.9.26., 66. o.).
         
            (3)  EFSA Journal 2019; 17(12):5918.
      
      
         
            MELLÉKLET
            
                        
                           Az adalékanyag azonosító száma
                        
                     
                     
                        
                           Az engedély jogosultjának neve
                        
                     
                     
                        
                           Adalékanyag
                        
                     
                     
                        
                           Összetétel, kémiai képlet, leírás, analitikai módszer
                        
                     
                     
                        
                           Állatfaj vagy -kategória
                        
                     
                     
                        
                           Maximális életkor
                        
                     
                     
                        
                           Legkisebb tartalom
                        
                     
                     
                        
                           Legnagyobb tartalom
                        
                     
                     
                        
                           Egyéb rendelkezések
                        
                     
                     
                        
                           Az engedély lejárta
                        
                     
                  
                        
                           CFU/kg 12 %-os nedvességtartalmú teljes értékű takarmányban
                        
                     
                  
                        
                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyag.
                        
                     
                  
                        4a1704
                     
                     
                        All-Technology Ireland Ltd.
                     
                     
                        
                           Saccharomyces cerevisiae
                        
                        CBS 493.94
                     
                     
                        
                           Az adalékanyag összetétele
                        
                        
                           Saccharomyces cerevisiae CBS 493.94 készítmény, amely legalább az alábbiakat tartalmazza:
                        1 × 109 CFU/g adalékanyag
                        Por és granulált formában
                     
                     
                        Lovak
                     
                     
                        –
                     
                     
                        1,6 × 109
                        
                     
                     
                        –
                     
                     
                        
                                    1.
                                 
                                 
                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    2.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel, bőrvédő eszközökkel és védőmaszkkal kell használni.
                                 
                              
                     
                        2030.10.26.
                     
                  
                        
                           A hatóanyag jellemzése
                        
                        Életképes Saccharomyces cerevisiae CBS 493.94 sejtek
                     
                  
                        
                           Analitikai módszer
                            (1)
                        
                        Számlálás: glükóz élesztőkivonat-klóramfenikol-agart
                        alkalmazó
                        lemezöntéses módszer (EN 15789:2009).
                        Azonosítás: polimeráz láncreakció
                        (PCR) módszer (CEN/TS 15790:2008)
                     
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports